Rijeka, 16. listopada 2020.g.

**NAJAVA DOGAĐANJA I POZIV MEDIJE**

**SUBOTNJI PROGRAM FESTIVALA SMOQUA**

**U subotu, 17. listopada 2020.g. u sklopu projekta Rijeka 2020 – Europska prijestolnica kulture, održat će se posljednji dan ovogodišnje Smoque - 4. međunarodnog festivala queer i feminističke kulture.**

**Od 11.00 do 15.00 sati u OKC-u Palach (Kružna 8, Rijeka) dan započinje radionicom Recept za otpor: taktike i principi za kreativne forme protesta.** U praktičnoj i razigranoj radionici zainteresirani mogu istražiti temeljne taktike, načela i teorije za samoorganizaciju te intersekciju umjetnosti i aktivizma, uz aktivistkinju i umjetnicu **Shailoh Philips** **(NL)** i **Marinellu Matejčić** (HR), aktivistkinju riječke udruge PaRiter. Obavezne prijave na: [info@gsg.hr.](mailto:info@gsg.hr.)

**Od 16.00 do 17.00 sati, također u Palachu, slijedi radionica o seks-igračkama.** Interaktivna radionica o seks-igračkama održava se uz stručnjakinje iz tvrtke **LELO (HR/SE)**, vodećeg svjetskog brenda luksuznih intimnih proizvoda koji potiče dijalog o zdravijem i potpunijem pristupu seksualnom životu.

**Subotnji program Smoque nastavlja se od 19.00 do 24.00 sata Queer-UP! Partyjem, GNUČČI (SE) & Soul Ting (HR) u Klubu Crkva** (Ružićeva 22, Rijeka). Ana Rab, poznata po scenskom imenu Gnučči, multimedijalna je glazbenica i izvođačica izuzetna glasa u klupskoj glazbi, koja koristi široko polje stilova eklektičnih utjecaja stvarajući nezaboravne live nastupe. Soul Ting glazbeno-umjetnički je projekt iz Pule koji promovira različite glazbene žanrove, od R&B i hip-hop klasika do afro-house glazbe, s jasnom misijom osnaživanja žena na lokalnoj glazbenoj sceni.  
U sklopu programa od **20.00 do 20.45 sati moći će se pogledati i Drag show.** *Drag* umjetnica **Eve Is Sick of Adam** iz Bruxellesa svojim nastupima redefinira rodne uloge i seksualnost kroz kršenje pravila, normi i drugih preuskih okvira.

**Sve su aktivnosti festivala Smoqua besplatne, osim Queer-UP! Partyja kod kojeg se na ulazu prikupljaju donacije.**

**Najavljena događanja organizirana su uz poštivanje svih važećih mjera za sprječavanje zaraze bolešću COVID-19. Svi se sudionici i posjetitelji pozivaju na poštivanje mjera: pojačanu osobnu higijenu, fizičku udaljenost te nošenje zaštitnih maski za lice. Osobama starije životne dobi ili oboljelima od kroničnih bolesti ne preporučuje se dolazak na događanje.**

Festival Smoqua organizira **Lezbijska organizacija Rijeka „LORI“** u suradnji s **udrugom PaRiter**, **Centrom za ženske studije pri Filozofskom fakultetu u Rijeci** i **platformom Građanke svom gradu.**

Smoqua je dio programskog pravca **Kuhinja različitosti** u okviru programa **Rijeke 2020 - Europske prijestolnice kulture.**

Festival podržavaju: **Rijeka 2020 - Europska prijestolnica kulture, Grad Rijeka, Primorsko-goranska županija, Ministarstvo kulture Republike Hrvatske, Europska komisija, Global Fund for Women, Astraea, Norveška ambasada, Musagetes, Linz Kultur, RedSapata, uz sponzorstvo Tiskare Adria print.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42